<b>ואמר והתחזקתם ולקחתם מפרי הארץ.</b> לפי שהימים ימי בכורי ענבים והבעלים מקפידין על הלקיחה ומ"מ התחזקו והיו לאנשים כי ה' עמכם ועל צד הרמז אמר שישראל נמשלו לענבים כמ"ש <small>(הושע ט י)</small> כענבים במדבר מצאתי ישראל. ובמדרש <small>(ילקו"ש וישב מ קמו עיי"ש)</small> אמרו הבשילו אשכולותיה ענבים. הגיע זמנם של ישראל להיות נגאלין, על זה אמר כאן והימים ימי בכורי ענבים. הגיע זמנם לכנס לארץ כי כבר נתבכרו ונתבשלו ונגמר כל שלימותם על ידי התורה שקבלו.

